section_heading: Prije otoka
paragraph_text: Locke se nalazi u grupi za podršku gdje se uz veliku dozu emocija prisjeća prevare svog oca. Nakon nekog vremena jedna od članica skupine Helen Norwood (Katey Sagal) prilazi mu i njih dvoje započinju romantičnu vezu. Zajedno provode noć, a Helen se budi i vidi da se Locke oblači tvrdeći da mu je neudobno spavati u nepoznatom krevetu. Odlazi i u automobilu sjedi ispred imanja svoga oca. Uskoro se njih dvojica suočavaju, a otac mu govori da zna da ga ovaj uhodi te mu kaže da je nepoželjan.